Diari Oficial de la Generalitat Valenciana


Sumari del DOGV 8493, del 25-02-2019 (2019/1350)

RESOLUCIÓ de 29 de gener de 2019, de la Conselleria d'Habitatge, Obres Públiques i Vertebració del Territori, per la qual s'aprova la Carta de serveis de carreteres
--------------------------------------------------------------------------------------------------------------------------------------------------------------------

### Dades del document

Número de DOGV
:   8493

Data del DOGV
:   25-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1350


Data del document
:   29-01-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Correcció d'errades

 Descriptors 

:   * Conselleria d'Habitatge, Obres Públiques i Vertebració del Territori
    * norma de qualitat

RESOLUCIÓ de 29 de gener de 2019, de la Conselleria d'Habitatge, Obres Públiques i Vertebració del Territori, per la qual s'aprova la Carta de serveis de carreteres [2019/1350]  
El Decret 41/2016, de 15 d'abril, del Consell, pel qual s'estableix el sistema per a la millora de la qualitat dels serveis públics i l'avaluació dels plans i programes en l'Administració de la Generalitat i el seu sector públic instrumental té per objecte regular els instruments generals del sistema per a la millora de la qualitat de l'Administració de la Generalitat i el seu sector públic instrumental, amb la finalitat de garantir a la ciutadania la prestació d'uns serveis públics de qualitat, com també l'establiment de directrius per a l'avaluació del compliment i els resultats dels seus plans i programes i la publicitat corresponent.  
  
En el capítol III de l'esmentat decret es defineix el sistema de gestió de les cartes de serveis com un instrument de millora contínua dels serveis, per mitjà del qual les organitzacions públiques informen sobre els compromisos de qualitat dels serveis que gestionen i presten, en resposta a les necessitats i expectatives de la ciutadania, i a la demanda de transparència en l'activitat pública.  
Per la seua condició d'instrument de millora, les cartes de serveis es configuren com un autèntic sistema de gestió i, en aquest sentit, tota la informació bàsica de les cartes de serveis ha de ser gestionada de manera uniforme i centralitzada per l'òrgan directiu responsable en matèria de gestió i millora de la qualitat dels serveis públics i ha d'estar suportada en una aplicació informàtica corporativa, en la qual s'han d'anar introduint totes les dades corresponents a l'evolució dels objectius i indicadors associats als compromisos de qualitat, de forma que se'n fa tant el control i seguiment com la gestió completa dels aspectes essencials de les cartes.  
La Carta de serveis de carreteres ha sigut promoguda per la Direcció General d'Obres Públiques, Transport i Mobilitat. En l'elaboració del document s'han seguit les previsions del Decret 41/2016, de 15 d'abril, del Consell, anteriorment esmentat.  
La Direcció General d'Obres Públiques, Transport i Mobilitat té entre les seues missions assegurar a la Comunitat Valenciana una xarxa d'infraestructures al servei de la mobilitat adequada a les seues necessitats d'ús, amb ple respecte al medi natural i urbà, com a instrument bàsic al servei d'un sistema territorial competitiu i inclusiu.  
Els serveis que es presten estan relacionats amb la seguretat, la conservació i la defensa de la xarxa de carreteres autonòmiques, amb la construcció d'infraestructures al servei de la mobilitat, amb l'assegurament dels serveis viaris de les carreteres i també amb la difusió d'informació a través de la nostra pàgina web de seguretat viària.  
D'acord amb l'article 17.2 del Decret 41/2016 del Consell, la carta ha tingut l'informe favorable de l'òrgan directiu competent en matèria de gestió i millora de la qualitat dels serveis públics, quant a la coherència metodològica dels processos d'elaboració i dels compromisos adquirits, com també en relació amb l'homogeneïtat de les cartes.  
  
Per tot el que s'ha exposat, fent ús de la facultat que em confereix l'article 17 del Decret 41/2016 esmentat, de 15 d'abril, del Consell, quant a l'autoritat competent per a l'aprovació, resolc:  
  
  
Primer  
Aprovar la Carta de serveis de carreteres que s'incorpora com a annex d'aquesta resolució.  
  
Segon  
La Carta de serveis de carreteres estarà a la disposició de la ciutadania a través la pàgina institucional de la Generalitat Valenciana http//www.gva.es/carta, sense perjudici d'altres accions de comunicació que puguen realitzar-se.  
  
Tercer  
Aquesta resolució s'ha de publicar en el Diari Oficial de la Generalitat Valenciana (DOGV).  
  
València, 29 de gener de 2019. La consellera d'Habitatge, Obres Públiques i Vertebració del Territori: María José Salvador Rubert.  
  
  
TÍTOL: CARTA DE SERVEIS DE CARRETERES  
  
Compromís institucional  
La Conselleria d'Habitatge, Obres Públiques i Vertebració del Territori, en el marc de la seua relació amb la ciutadania, té el ferm compromís d'elevar els nivells de qualitat en la prestació dels seus serveis públics. La Direcció General d'Obres Públiques, Transport i Mobilitat treballa amb l'objectiu prioritari d'assegurar a la Comunitat Valenciana una xarxa autonòmica de carreteres adequada a les necessitats de totes les persones usuàries en condicions òptimes de conservació i seguretat, amb el màxim respecte al medi natural i urbà, i al servei d'un sistema territorial inclusiu.  
La nostra carta de serveis permet conéixer els principals compromisos de qualitat que la Conselleria d'Habitatge, Obres Públiques i Vertebració del Territori garanteix en la seua actuació, i permet, a més, la seua constant avaluació i millora.  
La consellera d'Habitatge, Obres Públiques i Vertebració del Territori  
  
Missatge general  
L'Administració pública valenciana ha d'adaptar-se als nous reptes i necessitats de la societat i per a això ha de modernitzar i millorar de forma contínua els serveis públics que presta. La Generalitat assumeix aquest repte i amb aquesta finalitat incorpora, dins de la seua política de modernització, el projecte Cartes de Serveis com a instrument de millora a través del qual la ciutadania podrà exigir la prestació d'uns serveis públics amb les màximes garanties de qualitat i conéixer en tot moment el seu grau de compliment.  
La Generalitat contribueix així a donar resposta a l'exigència continguda en l'Estatut d'Autonomia de la Comunitat Valenciana que estableix i proclama, en l'article 9, el dret general que tenen tots els seus ciutadans i ciutadanes a gaudir d'uns serveis públics de qualitat.  
  
  
Serveis  
La Direcció General d'Obres Públiques, Transport i Mobilitat té entre les seues missions assegurar a la Comunitat Valenciana una xarxa d'infraestructures al servei de la mobilitat adequada a les seues necessitats d'ús, amb ple respecte al medi natural i urbà, com a instrument bàsic al servei d'un sistema territorial competitiu i inclusiu.  
  
Serveis que prestem:  
1. Seguretat, conservació i defensa de la xarxa de carreteres autonòmiques.  
Manteniment i conservació de la xarxa de carreteres per a garantir la seua funcionalitat i seguretat viària.  
Desenvolupament del Pla de seguretat viària, en el qual s'emmarca aquest eix prioritari en l'estratègia de carreteres.  
Millora de ferms i ampliació de plataformes.  
Inspeccions de seguretat viària per a millorar les carreteres atés el criteri de minimització dels accidents i de la seua severitat.  
Vigilància i control d'usos en les zones pròximes a la xarxa de carreteres autonòmiques.  
Reposició de defenses i senyalitzacions.  
Tramitació d'expedients sancionadors per infraccions comeses en les zones de domini i afecció de carreteres.  
Valoració i tramitació d'expedients per danys en carreteres deguts a accidents.  
Valoració i tramitació d'expedients de responsabilitat patrimonial.  
  
Autoritzacions i llicències per a activitats en carretera i en les seues zones d'afecció.  
Autoritzacions d'estacions i àrees de servei.  
  
2. Construcció d'infraestructures al servei de la mobilitat  
Redacció de projectes d'obra de carreteres, gestió i control de les obres.  
Construcció d'itineraris de ciclovianants i millora de les instal·lacions dedicades al transport públic en les carreteres.  
Execució de millores motivades per estudis de seguretat viària, mobilitat i accessibilitat.  
  
3. Assegurament dels serveis viaris de les carreteres  
Atenció 24 hores / 7 dies de les incidències en la xarxa de carreteres per a garantir la seua funcionalitat, seguretat i serveis viaris, a través del Centre de Gestió de la Seguretat Viària, CEGESEV com a centre específic coordinador de les emergències en matèria de carreteres i transports de la Comunitat, en constant contacte, entre altres, amb el 112.  
Defensa de les carreteres en situacions d'emergència o extraordinàries.  
  
4. Difusió d'informació a través de la nostra pàgina web de Seguretat Viària:  
  
http://www.habitatge.gva.es/web/carreteras/seguridad-vial-car  
http://www.gvaoberta.gva.es/seguridad-vial  
  
Donant a conéixer a la ciutadania els principals temes d'interés en matèria de seguretat viària: mapes de risc, trams conflictius, dades d'accidents, avanços de millores, guies i recomanacions, publicacions d'interés, jornades, cursos i congressos de seguretat viària, plans i programes.  
  
5. Informació personalitzada i per correu electrònic a través de la Bústia de Seguretat Viària:  
  
segvial\_cmpaucluw@twq.sy  
  
Aquesta bústia proporciona:  
Un punt d'atenció per a la ciutadania per a atendre consultes, peticions o necessitats.  
Un punt de trobada entre personal tècnic i persones usuàries de les vies de la Comunitat Valenciana.  
  
  
Compromisos i indicadors  
  
1. Assegurem el manteniment, reparació i millora de la xarxa d'infraestructures al servei de la mobilitat  
  
% de quilòmetres de carretera en els quals s'han realitzat millores amb relació a la programació pressupostària anual Valor objectiu  
 100 %  
  
  
  
2. Garantim la funcionalitat i seguretat viària de la xarxa autonòmica de carreteres  
  
% de quilòmetres inspeccionats amb relació a la programació pressupostària anual Valor objectiu  
 100 %  
  
  
  
3. Resolem les sol·licituds d'autorització per a execució d'obres en les zones pròximes a les carreteres autonòmiques en un termini màxim de 4 mesos, escurçant el termini legal de 6 mesos  
  
% de sol·licituds resoltes en el termini màxim de 4 mesos sobre el total de presentades. Valor objectiu  
 85 %  
  
  
4. Analitzem tots els trams de la xarxa autonòmica de carreteres de concentració d'accidents  
  
% de trams de concentració d'accidents analitzats amb relació a la programació pressupostària anual Valor objectiu  
 100 %  
  
  
  
5. Atenem i solucionem a través del Centre de Gestió de la Seguretat Viària (CEGESEV), tots els dies de la setmana i durant les 24 h del dia, qualsevol incidència en la xarxa autonòmica de carreteres (talls de carreteres, sots, despreniments, reposició de senyalitzacions, etc.)  
  
% d'incidències resoltes pel Centre de Gestió de la Seguretat Viària, CEGESEV Valor objectiu  
 100 %  
  
  
  
6. Oferim una pàgina web específica de seguretat viària:  
- Plans i programes  
- Mapes de riscos i trams conflictius  
- Anàlisi d'accidentalitat  
- Guies i recomanacions  
- Jornades, cursos i congressos de seguretat viària  
  
% de dies que està disponible la pàgina web de seguretat viària Valor objectiu  
 99 %  
  
  
  
7. Oferim una Bústia de Seguretat Viària amb atenció personalitzada, disponible les 24 h del dia.  
  
% de dies que està disponible la bústia de seguritat viària Valor objectiu  
 99 %  
  
  
  
8. Contestem de forma àgil (en un termini de 48 hores) totes les qüestions plantejades a través dla bústia de seguretat viària  
  
% de consultes o peticions contestades abans de 48 h sobre el total de consultes formulades Valor objectiu  
 99 %  
  
  
  
Ajude'ns a prestar un millor servei  
Si vol presentar una queixa, suggeriment o agraïment, sobre qualsevol aspecte general del servei rebut o específicament per incompliments dels compromisos de qualitat explicitats en la carta, pot realitzar-lo a través dels impresos normalitzats que trobarà en qualsevol de les oficines d'assistència en matèria de registre de la Generalitat, el telèfon 012 o a través de la seu electrònica del Portal www.gva.es on es permet la tramitació telemàtica en l'adreça web que es detalla a continuació:  
  
https://es/va/web/sede\_electrònica/sede\_queixes\_i\_sug.  
  
A més, pot realitzar un seguiment del grau de compliment d'aquesta carta de serveis a través de la pàgina www.gva.es/carta.  
Si detecta qualsevol error, li demanem que ens el comunique al més prompte possible per a poder corregir-lo.  
  
On estem  
Dependència: Direcció General d'Obres Públiques, Transport i Mobilitat  
Adreça de contacte: CA 9 d'octubre - Torre 1 c/ de la Democràcia, 77 € 46562 València  
Horari d'atenció presencial: de 09.00 a 15.00 (dilluns a dijous) i de 09.00 a 14.30 (divendres)  
Telèfon: 126 555 527 / 012  
  
Dependència: Servei Territorial d'Obres Públiques - València  
Adreça de contacte: c/ Gregorio Gea, 27 € 46325 València  
Horari d'atenció presencial: de 09.00 a 15.00 (dilluns a dijous) i de 09.00 a 14.30 (divendres)  
Telèfon: 587 535 892 / 012  
  
Dependència: Servei Territorial d'Obres Públiques - Alacant  
Adreça de contacte: av. d'Aguilera, 1 - 03177 Alacant  
Horari d'atenció presencial: de 09.00 a 15.00 (dilluns a dijous) i de 09.00 a 14.30 (divendres)  
Telèfon: 184 555 558 / 012  
  
Dependència: Servei Territorial d'Obres Públiques - Castelló  
Adreça de contacte: av. del Mar, 16 € 12739 Castelló de la Plana / Castelló de la Plana  
Horari d'atenció presencial: de 09.00 a 15.00 (dilluns a dijous) i de 09.00 a 14.30 (divendres)  
Telèfon: 790 995 492 / 012